CELEX: 32009R0911
Language: ro
Date: 2009-09-29 00:00:00
Title: Regulamentul (CE) nr. 911/2009 al Comisiei din 29 septembrie 2009 privind autorizarea unei noi utilizări a preparatului de Pediococcus acidilactici CNCM MA 18/5M ca aditiv pentru hrana salmonidelor și a creveților (titularul autorizației Lallemand SAS) (Text cu relevanță pentru SEE)

30.9.2009   
            
            
               RO
            
            
               Jurnalul Oficial al Uniunii Europene
            
            
               L 257/10
            
         
      REGULAMENTUL (CE) NR. 911/2009 AL COMISIEI
   
   din 29 septembrie 2009
   privind autorizarea unei noi utilizări a preparatului de Pediococcus acidilactici CNCM MA 18/5M ca aditiv pentru hrana salmonidelor și a creveților (titularul autorizației Lallemand SAS)
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:
   
               (1)
            
            
               Regulamentul (CE) nr. 1831/2003 prevede autorizarea utilizării aditivilor destinați hranei animalelor, precum și criteriile și procedurile de acordare a unei astfel de autorizații.
            
         
               (2)
            
            
               În conformitate cu articolul 7 din Regulamentul (CE) nr. 1831/2003, s-a depus o cerere de autorizare pentru preparatul menționat în anexa la prezentul regulament. Cererea a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.
            
         
               (3)
            
            
               Cererea se referă la autorizarea unei noi utilizări a preparatului de Pediococcus acidilactici CNCM MA 18/5M ca aditiv pentru hrana salmonidelor și creveților, în vederea clasificării în categoria „aditivi zootehnici”.
            
         
               (4)
            
            
               Utilizarea fără limită de timp a preparatului pe bază de microorganisme a fost autorizată prin Regulamentul (CE) nr. 1200/2005 al Comisiei (2) pentru puii pentru îngrășat și prin Regulamentul (CE) nr. 2036/2005 al Comisiei (3) pentru purceii pentru îngrășat.
            
         
               (5)
            
            
               Au fost prezentate noi date pentru susținerea cererii de autorizare pentru salmonide și creveți. Autoritatea Europeană pentru Siguranța Alimentară (denumită în continuare „autoritatea”) a concluzionat în avizul său din 1 aprilie 2009 (4) că preparatul de Pediococcus acidilactici CNCM MA 18/5M nu prezintă efecte adverse asupra sănătății animalelor, a sănătății oamenilor sau asupra mediului și că utilizarea acestui preparat poate avea efecte benefice, sporind numărul de salmonide cu o bună conformație și îmbunătățind nivelul de supraviețuire și capacitatea de creștere la creveți. Autoritatea nu consideră necesară prevederea unor cerințe specifice de monitorizare ulterioară introducerii pe piață. Autoritatea a verificat, de asemenea, raportul privind metoda de analiză a aditivului furajer din furaje, prezentat de laboratorul comunitar de referință înființat prin Regulamentul (CE) nr. 1831/2003.
            
         
               (6)
            
            
               Evaluarea preparatului respectiv arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea acestui preparat ar trebui să fie autorizată, conform dispozițiilor din anexa la prezentul regulament.
            
         
               (7)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Se autorizează preparatul menționat în anexă, aparținând categoriei „aditivi zootehnici” și grupului funcțional „alți aditivi zootehnici”, ca aditiv pentru hrana animalelor, în condițiile stabilite în anexa respectivă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 29 septembrie 2009.
      
         
            Pentru Comisie
         
         Androulla VASSILIOU
         
         
            Membru al Comisiei
         
      
   
   
      (1)  JO L 268, 18.10.2003, p. 29.
   
      (2)  JO L 195, 27.7.2005, p. 6.
   
      (3)  JO L 328, 15.12.2005, p. 13.
   
      (4)  The EFSA Journal (2009) 1038, p. 2, și 1037, p. 1.
   
      ANEXĂ
      
                  Număr de identificare al aditivului
               
               
                  Numele titularului autorizației
               
               
                  Aditiv
               
               
                  Compoziție, formulă chimică, descriere, metodă de analiză
               
               
                  Specia sau categoria de animale
               
               
                  Vârstă maximă
               
               
                  Conținut minim
               
               
                  Conținut maxim
               
               
                  Alte dispoziții
               
               
                  Sfârșitul perioadei de autorizare
               
            
                  UFC/kg de furaj complet cu un conținut de umiditate de 12 %
               
            
                  
                     Categoria aditivi zootehnici. Grup funcțional: alți aditivi zootehnici (au un efect pozitiv asupra creșterii la animale)
                  
               
            
                  4d1712
               
               
                  Lallemand
                  SAS
               
               
                  
                     Pediococcus acidilactici
                  
                  CNCM MA 18/5M
               
               
                  
                               
                           
                           
                              Compoziția aditivului:
                              Preparat de celule viabile de Pediococcus acidilactici CNCM MA 18/5M care conține minimum 1 × 1010 UFC/g aditiv
                           
                        
                               
                           
                           
                              Caracterizarea substanței active:
                              Celule viabile de Pediococcus acidilactici CNCM MA 18/5M
                           
                        
                               
                           
                           
                              Metoda de analiză (1):
                              
                                           
                                       
                                       
                                          Cuantificarea: metoda dispersiei pe placă cu MRS agar și la o temperatură de incubare de 37 °C.
                                       
                                    
                                           
                                       
                                       
                                          Identificare: metoda electroforezei în câmp pulsator (PFGE).
                                       
                                    
                        
               
                  Salmonide
               
               
                  —
               
               
                  3 × 109
                  
               
               
                  —
               
               
                  
                              1.
                           
                           
                              În instrucțiunile de utilizare a aditivului și a preamestecului se indică temperatura de depozitare, durata de conservare și stabilitatea la granulare.
                           
                        
                              2.
                           
                           
                              Doza recomandată pentru salmonide 3 × 109 UFC/kg de furaj complet
                           
                        
                              3.
                           
                           
                              Din motive de siguranță: trebuie utilizată o mască de respirat în timpul manipulării.
                           
                        
               
                  20.10.2019
               
            
                  Creveți
               
               
                  1 × 109
                  
               
            
         (1)  Detalii privind metodele de analiză sunt disponibile la următoarea adresă a laboratorului comunitar de referință: www.irmm.jrc.be/crl-feed-additives